05/08/2016 | Administración LocalMunicipal
Mugardos
Designación de membros de tribunal e data de realización do 1.º exercicio do proceso selectivo para a contratación laboral temporal de 12 prazas de persoal para o grupo de emerxencias supramunicipal do Concello de Mugardos

A N U N C I O Polo Sr. alcalde, en data 03.08.2016, dictouse a resolución da alcaldía que de seguido se transcribe: “RESOLUCIÓN DA ALCALDÍA NÚM.617/2016.–Asunto: DESIGNACIÓN DE MEMBROS DE TRIBUNAL E DATA DE REALIZACIÓN DO 1.º EXERCICIO DO PROCESO SELECTIVO PARA A CONTRATACIÓN LABORAL TEMPORAL DE 12 PRAZAS DE PERSOAL PARA O GRUPO DE EMERXENCIAS SUPRAMUNICIPAL DO CONCELLO DE MUGARDOS. Visto o expediente que se tramita para a contratación laboral temporal de 12 prazas de persoal para o grupo de emerxencias supramunicipal do Concello de Mugardos, mediante o sistema de concurso-oposición libre, en execución da sentenza recaída no procedemento abreviado núm.0000277/2013, cuxo anuncio do novo proceso selectivo foi publicado no Boletín Oficial da Provincia núm.75, de data 21.04.2016. E tendo sido publicada, no citado Boletín Oficial da Provincia núm.75, a relación de aspirantes que poderán presentarse á realización da proba, esta Alcaldía, no uso das facultades que ten conferidas e de acordo co establecido nas bases que rexen a convocatoria, pola presente, RESOLVE: Primeiro. –Designar o tribunal calificador que xulgará o proceso selectivo, que estará integrado da seguinte maneira: Presidente/a: Titular: D. José Antonio Grandas Arias, Subdirector Xeral de Planificación e Protección da Xunta de Galicia. Suplente: Dna. Nuria Padín Quintanal, Xefa do Servizo de Prevención e Análise de Riscos da Xunta de Galicia. Secretario/a: Titular: D. Rafael Bermúdez Iglesias, secretario da Corporación do Concello de Mugardos. Suplente: D. Manuel Larrosa Rodríguez, secretario da Corporación do Concello de Ares. Vocais: Titular: Ramón Díaz Martínez, Axente Facultativo Medioambiental da Consellería de Medio Rural da Xunta de Galicia. Suplente: Mario Antuña Sariego, Cabo do Servizo de Extinción de Incendios, Salvamento e Protección Civil do Concello de Cervo. Titular: D. Pedro Luis Sánchez Castro, Xefe do Servizo de Protección Civil da Xunta de Galicia. Suplente: D. Dionisio García Pomar, Xefe do Servizo de Vixilancia Radiolóxica da Xunta de Galicia. Titular: D. Carlos Otero Amor, Cabo do Servizo de Extinción de Incendios e Salvamento do Concello de A Coruña. Suplente: D. Rafael Pazos Louro, Inspector Xefe do Servizo de Emerxencias do Concello de Narón. Persoal colaborador do Tribunal: Dna. Fekri Cojo Visier, empregada pública do Concello de Ares. Segundo. –Convocar aos membros do Tribunal calificador para que concurran a esta Casa Consistorial o día 11 de agosto de 2016, ás 9,00 horas, co gallo de constituir o Tribunal e proceder á posterior elaboración do primeiro exercicio da fase de oposición, e aos/as aspirantes admitidos/as, para que concurran ao Pavillón Municipal de O Cristo (rúa do Cristo, s/n), o día 11 de agosto de 2016, ás 12:00 horas, ó obxecto de realizar o devandito exercicio. Terceiro. –Publicar a presente resolución no Boletín Oficial da Provincia. Mugardos, asinado dixitalmente na data que figura na marxe polo alcalde.” Mugardos, a tres de agosto de 2016. O ALCALDE ASDO.: J. DOMINGO DE DEUS FONTICOBA